আজি ঝড়ের রাতে তোমার অভিসার

আজি ঝড়ের রাতে তোমার অভিসার একটি রবীন্দ্রসঙ্গীত। বাংলা ভাষায় গানটি রবীন্দ্রনাথ ঠাকুর ১৩১৬ বঙ্গাব্দে (১৯০৯ খ্রিষ্টাব্দ) রচনা করেছিলেন। এটি একটি প্রকৃতি পর্যায়ের গান। রবীন্দ্রনাথ জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।গীতবিতান তথ্যভাণ্ডার, পৃ. ৪১

 গানের কথা 
আজি ঝড়ের রাতে তোমার অভিসার

পরানসখা বন্ধু হে আমার॥

আকাশ কাঁদে হতাশ-সম, নাই যে ঘুম নয়নে মম--

দুয়ার খুলি হে প্রিয়তম, চাই যে বারে বার॥

বাহিরে কিছু দেখিতে নাহি পাই,

তোমার পথ কোথায় ভাবি তাই।

সুদূর কোন্‌ নদীর পারে, গহন কোন্‌ বনের ধারে

গভীর কোন্‌ অন্ধকারে হতেছ তুমি পার॥
 আরও দেখুন 
 রবীন্দ্রনাথ ঠাকুরের রেকর্ডকৃত গান ও কবিতার তালিকা

 তথ্যসূত্র 

বিষয়শ্রেণী:রবীন্দ্রসঙ্গীত
বিষয়শ্রেণী:রবীন্দ্রনাথ ঠাকুর রচিত গান
বিষয়শ্রেণী:বাংলা ভাষার গান